Happy B'day KL Rahul: ଟିମ୍ ଇଣ୍ଡିଆର ଷ୍ଟାର୍ ଖେଳାଳି ତଥା ପଞ୍ଜାବ କିଙ୍ଗ୍ସର ଅଧିନାୟକ କେ.ଏଲ୍ ରାହୁଲ ଆଜି ଅର୍ଥାତ୍ ୧୮ ଏପ୍ରିଲରେ ୨୯ ବର୍ଷରେ ପାଦ ଥାପିଛନ୍ତି ।
Share this:
ନୂଆ ଦିଲ୍ଲୀଃ ଅଧିନାୟକ ବିରାଟ କୋହଲି (Virat Kohli) ଓ ରୋହିତ ଶର୍ମାଙ୍କ (Rohit Sharma) ପରେ କେ.ଏଲ୍ ରାହୁଲ ସେହି ନାମ ଯାହା ଏକ କଷ୍ଟଦାୟକ ଲାଗୁଥିବା ମ୍ୟାଚରେ ମଧ୍ୟ ଜିତିବାର ଆଶା ଦେଇଥାଏ । ୱିକେଟ୍ କିପିଂ ହେଉ କିମ୍ବା ବ୍ୟାଟିଂ ସବୁଥିରେ ପ୍ରଶଂସକଙ୍କ ହୃଦୟରେ କେ.ଏଲ୍ ରାହୁଲ ଏକ ସ୍ୱତନ୍ତ୍ର ସ୍ଥାନ ସୃଷ୍ଟି କରିଛନ୍ତି । ଚଳିତ ଆଇପିଏଲରେ ପଞ୍ଜାବ କିଙ୍ଗ୍ସର ନେତୃତ୍ୱ ନେଉଥିବା କେ.ଏଲ୍ ରାହୁଲଙ୍କୁ ଆଜି ଅର୍ଥାତ୍ ୧୮ ଏପ୍ରିଲ ୨୯ ବର୍ଷ ବୟସ ହୋଇଛି ଓ ସେ ନିଜ ଜନ୍ମଦିନରେ ଦିଲ୍ଲୀ କ୍ୟାପିଟାଲ ବିପକ୍ଷରେ ଖେଳିବାକୁ ଫିଲ୍ଡକୁ ଓଲ୍ହାଇବେ ।
୧୯୯୨ ରେ ଜନ୍ମଗ୍ରହଣ କରିଥିବା କେ.ଏଲ୍ ରାହୁଲଙ୍କ ସମ୍ପୂର୍ଣ୍ଣ ନାମ କନ୍ନୁର ଲୋକେଶ ରାହୁଲ (Lokesh Rahul) । ତାଙ୍କ ପିତା ଡକ୍ଟର ଲୋକେଶ ଜଣେ ଇଞ୍ଜିନିୟର ଓ ମା' ରାଜେଶ୍ୱରୀ ଜଣେ ପ୍ରଫେସର ଅଟନ୍ତି । ଆଜି କେ.ଏଲ୍ ରାହୁଲ ନିଜ ନାମକୁ ସମଗ୍ର ବିଶ୍ୱରେ ସ୍ଥାନିତ କରିଛନ୍ତି । କିନ୍ତୁ ଆପଣ ଜାଣି ଆଶ୍ଚର୍ଯ୍ୟ ହେବେ ଯେ ତାଙ୍କ ପିତାଙ୍କ ଗୋଟିଏ ଭୁଲ ଯୋଗୁଁ ତାଙ୍କ ନାମ ରାହୁଲ ହୋଇ ଯାଇଥିଲା । ବାସ୍ତବରେ ତାଙ୍କ ପିତା ସୁନୀଲ ଗାଭାସ୍କରଙ୍କ ଜଣେ ବଡ଼ ପ୍ରଶଂସକ ଥିଲେ । ସେ ଭାବିଥିଲେ ଯେ ସେ ଗାଭାସ୍କରଙ୍କ ପୁଅ ରୋହନଙ୍କ ନାମରେ ନିଜ ପୁଅଙ୍କ ନାମ ରଖିବେ ।
କେ.ଏଲ୍ ରାହୁଲଙ୍କ ନାମକରଣର କାହାଣୀ ଅତ୍ୟନ୍ତ ଆକର୍ଷଣୀୟ । ପ୍ରକୃତରେ କେ.ଏଲ୍ ଲୋକେଶ ନିଜ ପୁଅର ନାମକାରଣ ସମୟରେ ରୋହନ ନାମକୁ ଭୁଲି ଯାଇଥିଲେ । ସେ ଅନୁଭବ କଲେ ଯେ ଗାଭାସ୍କରଙ୍କ ପୁଅର ନାମ ରାହୁଲ ଓ ଏହି ନାମ ନିଜ ପୁଅର ରଖି ଦେଇଥିଲେ ।
ରାହୁଲଙ୍କ ପିତା ଚାହୁଁଥିଲେ ଯେ ସେ ଜଣେ ଇଞ୍ଜିନିୟର ହୁଅନ୍ତୁ । ସେ ଭଲ ପାଠ ପଢୁଥିଲେ କିନ୍ତୁ କ୍ରୀଡା ପ୍ରତି ସେ ଅଧିକ ଜଡିତ ଥିଲେ । ୧୧ ବର୍ଷ ବୟସରେ ସେ କ୍ରିକେଟକୁ ଗମ୍ଭୀରତାର ସହ ନେବା ଆରମ୍ଭ କରିଥିଲେ । ଖେଳକୁ ଆଗକୁ ନେବାରେ ତାଙ୍କ ପରିବାର ତାଙ୍କୁ ସବୁବେଳେ ସାହାଯ୍ୟ କରୁଥିଲେ । ୨୦୧୦ ରେ ସେ କର୍ଣ୍ଣାଟକରୁ ନିଜର ପ୍ରଥମ ଶ୍ରେଣୀ କ୍ରିକେଟ୍ କରିୟର୍ ଆରମ୍ଭ କରିଥିଲେ ।
ପ୍ରଥମ ଶ୍ରେଣୀ କ୍ରିକେଟ୍ କରିୟର ଆରମ୍ଭ କରିବାର ୧୦ ବର୍ଷ ମଧ୍ୟରେ କେ.ଏଲ୍ ରାହୁଲ ଏକ ଦୀର୍ଘ ରାସ୍ତା ଅତିକ୍ରମ କରିଛନ୍ତି । ତାଙ୍କ ନାମରେ ଅନେକ ରେକର୍ଡ ମଧ୍ୟ ଅଛି । ସେ ହେଉଛନ୍ତି ଏକମାତ୍ର ବ୍ୟାଟ୍ସମ୍ୟାନ୍ ଯିଏ ତିନୋଟି ଫର୍ମାଟରେ ଛକା ମାରି ଶତକ ପୂରଣ କରିବାର ରେକର୍ଡ ରହିଛି । ସେ ମଧ୍ୟ ଏକମାତ୍ର ଖେଳାଳି ଯିଏକି ଟି -୨୦ ଇଣ୍ଟରନ୍ୟାସନାଲରେ ଚତୁର୍ଥ ବ୍ୟାଟିଂ କରିବାକୁ ଆସି ଏକ ଶତକ ହାସଲ କରିଛନ୍ତି । ରାହୁଲ ୨୦୧୪ ରେ ଅଷ୍ଟ୍ରେଲିଆ ବିପକ୍ଷରେ ଟେଷ୍ଟ କ୍ରିକେଟରେ, ୨୦୧୬ ରେ ଜିମ୍ବାୱେ ବିପକ୍ଷରେ ODI ଓ ଟି -୨୦ କ୍ରିକେଟରେ ଡେବ୍ୟୁ କରିଥିଲେ । ସେ ୩୬ ଟି ଆନ୍ତର୍ଜାତୀୟ ଟେଷ୍ଟ ମ୍ୟାଚରେ ୨ ହଜାର ୬ ରନ୍, ୩୮ ଟି ODI ରେ ୧୫୦୯ ଓ ୪୯ ଟି -୨୦ ମ୍ୟାଚରେ ୧୫୫୭ ରନ୍ କରିଛନ୍ତି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
